stanford-oval/wikipedia huggingface dataset:
Hugh Carey

| Hugh Leo Carey |
| --- | --- |
 Carey vuonna 1977.
New Yorkin 51. kuvernööri
 1. tammikuuta 1975 – 31. joulukuuta 1982  
Varakuvernööri:  Mary Anne Krupsak Mario Cuomo
Edeltäjä:  Malcolm Wilson
Seuraaja:  Mario Cuomo
Yhdysvaltain edustajainhuoneen jäsen New Yorkin 15. vaalipiiristä
 3. tammikuuta 1963 – 31. joulukuuta 1974  
Edeltäjä:  John H. Ray
Seuraaja:  Leo C. Zeferetti
Yhdysvaltain edustajainhuoneen jäsen New Yorkin 12. vaalipiiristä
 3. tammikuuta 1961 – 3. tammikuuta 1963  
Edeltäjä:  Francis E. Dorn
Seuraaja:  Edna F. Kelly
Henkilötiedot
Syntynyt: 11. huhtikuuta 1919  Brooklyn, New York, Yhdysvallat
Kuollut: 7. elokuuta 2011 (92 vuotta) Shelter Island, New York
Ammatti:  asianajaja
Puoliso:  (1) Helen Owen (aviol. 1947–1974) (2) Evangeline Gouletas (aviol. 1981–1989)
Tiedot
Puolue:  Demokraatit
Uskonto:  Katolinen kirkko
Hugh Leo Carey (11. huhtikuuta 1919 – 7. elokuuta 2011) oli yhdysvaltalainen lakimies ja demokraattisen puolueen poliitikko.
Carey syntyi Brooklynissä ja valmistui St. John's Universitystä. Hän istui vuodesta 1961 lähtien seitsemän kautta Yhdysvaltain edustajainhuoneessa, ensin New Yorkin 12., ja vuodesta 1963 alkaen 15. vaalipiiristä.
Hugh Carey toimi New Yorkin osavaltion 55. kuvernöörinä vuosina 1975–1982. Häntä edelsi Malcolm Wilson ja seurasi Mario M. Cuomo.
Heinolan vapaaseurakunta

| Heinolan vapaaseurakunta |
| --- | --- |
Suuntautuminen:  vapaakirkollisuus
Kirkkokunta:  Suomen Vapaakirkko
Perustettu:  1938 (1983)
Pastori:  Urpo Sällälä
Pääkirkko:  Ilmarinkatu 23 18100 Heinola
Aiheesta muualla
Sivusto
Infobox OKNimi-testi OK: 
Heinolan vapaaseurakunta on Heinolassa toimiva vapaaseurakunta. Seurakunta on perustettu vuonna 1938. Seurakunnan pastori ja puheenjohtaja on Urpo Sällälä. Seurakunnan toimitilat sijaitsevat Heinolan keskustassa Valotalosssa. Seurakunta kuuluu Suomen Vapaakirkko -kirkkokuntaan.
Seurakunnan toimintaan kuuluvat jumalanpalvelusten lisäksi Alfa-kurssit, Israel-illat, lastenleirit ja pyhäkoulut sekä lähetystyö ja evankeliointi. Seurakunnan diakoniatyötä tehdään ViaDian Heinolan osaston kautta
Historia

Vapaakirkollinen liike aloitti toimintansa Heinolassa ennen talvisotaa vuonna 1938. Seurakunnan toiminta käynnistyi parin kuukauden ajan kestäneellä kokoussarjalla, jonka seurauksena kaupunkiin perustettiin vapaaseurakuntaa vastaava CE-yhdistys 24. toukokuuta 1938. Kokoussarjaa pitivät saarnaajaveljekset Eeli Jokinen ja William Jokinen. Seurakunnan ensimmäisenä puheenjohtajana toimi Otto Teiskonlahti.
Seurakunnan toimintaa johti alkuvaiheessa opettaja Fanny Stenroth. Kouvolan vapaaseurakunta alhjoitti seurakunnalle penkin ja puhujakorokkeen sekä muita tarvikkeita kokoustoimintaan. Syyskuussa 1940 seurakunta osti tontin Rainion perheeltä,  missä järjestettiin telttakokouksia useiden vuosikymmenten ajan.
Historia > Toiminnan vakiintuminen

Seurakunnan toiminta vahvistui 1950-luvulla. Seurakunta liittyi vuonna 1955 Lahden vapaaseurakunnan alajaostoksi seurakuntapiirinä ja puheenjohtajaksi valittiin Eine Virtanen. Vuonna 1959 seurakunnan työntekijäksi tuli Helmi Nieminen, joka toimi tehtävässä vuoteen 1969 saakka.
1960-luvulla seurakunnassa vieraili runsaasti vapaakirkollisia puhujia, kuten Frank Mangs, ja seurakunta osallistui yhteiskristillisten kokousten järjestämiseen. 1970-luvulla seurakunnan toiminnan luonne vakiintui yhteiskristilliseksi ja kokouksia järjestettiin runsaasti. Vuosikymmenen aikana järjestettiin aktiivisesti missioita ja aktioita sekä Niilo Yli-Vainion telttakokouksia.
1980-luvulla seurakunnan toiminta laajentui solutoimintaan ja kokoukset laajenivat koteihin. 1980-luku oli seurakunnan kasvun aikaa ja toiminta suuntautui enemmän ulospäin. Vuonna 1983 seurakunta itsenäistyi Lahden vapaaseurakunnasta uudelleen itsenäiseksi paikallisseurakunnaksi. Samana vuonna seurakunnassa alkoi myös lastentyö.
2000-luvulla seurakunta maksoi kirkkoa varten otetun lainan pois ja seurakunta ryhtyi uudelleen työntekijöiden palkkaukseen. Vuosina 2002–2005 seurakunnan pastorina toimi Kari Härkönen. Seurakunnan toimintamuodoiksi ovat vakiintuneet 2000-luvulla viikkotilaisuuksien ohella erilaiset kurssit, kuten Alfa-kurssit, Netto-kurssit ja Elämänkaarikurssit.
Toimitilat

Seurakunnan kokoustiloina oli aluksi Seurahuoneen sali VPK:n talossa sekä Kodinsuoja. Seurakunta sai ensimmäiset vuokratilat kesällä 1938, jolloin seurakunta kokoontui Savontiellä sijainneessa kokoushuoneessa. Seurakuntapiiri sai uudet tilat vuonna 1955 Lampikadulta, missä seurakunta toimi kahden vuoden ajan. Vuonna 1956 seurakunta muutti Kauppakadulle.
Vuonna 1961 seurakunta muutti Kaivokadulle, jossa se toimi aina vuoteen 1990 saakka. Oman kirkkorakennuksen rakentaminen alkoi vuoden 1987 aikana Ilmarinkadun varteen. Rakennusaikana seurakunta kokoontui kodeissa ja piti telttakokoussarjoja. Ilmarinkadun kirkko valmistui 22. lokakuuta 1990.
Hijas del Sol

Hijas del Sol (espanjaa, suom. Auringon tyttäret) on päiväntasaajanguinealainen maailmanmusiikkiyhtye. Se perustettiin vuonna 1992. Yhtyeen jäsenet ovat etniseltä taustaltaan bubeja ja kotoisin Biokon saarelta.
Hijas del Solin ensimmäinen levyjulkaisu oli Sibèba (1995), jota seurasivat Kottó ja vuonna 2000 julkaistu Kchaba. Yhtye on esiintynyt muiden muassa Rita Marleyn kanssa.
Jäsenet

Piruchi Apo Botupá
Paloma Loribo Apo
Aiheesta muualla

Tietoa yhtyeestä (Arkistoitu – Internet Archive) (espanjaksi)
Hogrefe

| Hogrefe Verlag |
| --- | --- |
Yritysmuoto:  kommandiittiyhtiö (GmbH & Co. KG)
Perustettu:  1949
Perustaja:  Carl Jürgen Hogrefe
Toimitusjohtaja:  G.-Jürgen Hogrefe
Kotipaikka:  Göttingen, Saksa
Toimiala:  kustannus- ja julkaisutoiminta
Tuotteet:  kirjat, aikakauslehdet ja psykologiset testit
Tytäryhtiöt:  tytäryhtiö 15 maassa
Kotisivu:  eu.hogrefe.com
Infobox OKVirheellinen NIMI-arvo: 
Hogrefe, täsmällisemmin Hogrefe Verlag GmbH & Co. KG on saksalainen kommandiittiyhtiömuotoinen kustannusyhtiö, joka on keskittynyt psykologian, psykiatrian ja mielenterveysalan tieteelliseen kustannus- ja julkaisutoimintaan. Yrityksen kotipaikka on Saksan Göttingen.
Yrityksen alkuajankohtana pidetään vuotta 1949, jolloin tohtori Carl Jürgen Hogrefe, joka oli yhä assistenttina Göttingenin yliopistossa, julkaisi ensimmäisen Psychologische Rundschau -lehden painoksen. Omiin toimitiloihin Göttingenissä yritys siirtyi perustajansa kotitalosta vuonna 1971.
Hogrefen ympärille on muodostettu yrityskonserni (Hogrefe Verlagsgruppe GmbH.) ja brändi Hogrefe, joka oli vuonna 2017 läsnä 15 maassa. Useiden Euroopan maiden (myös Suomi) ohella sillä toimipiste myös Yhdysvalloissa, Brasiliassa ja Venjällä. Tytäryhtiöitä hankittu ainakin osin yritysostoilla. Esimerkiksi Suomeen perustettu tytäryritys synnytettiin ostamalla Psykologien Kustannus Oy Suomen Psykologiliitolta vuonna 2013. Hogrefen julkaisuihin kuuluu noin 2 500 kirjaa (11 kielellä), 42 aikakauslehteä ja noin 1 600 psykologista tai muuta testiä (18 kielellä). Yrityksen palveluksessa on noin 350 henkilöä ja sen julkaisuihin on osallistunut noin 6 000 kirjoittajaa.
Yhtiön suomalaisen tytäryhtiön Hogrefe Psykologien Kustannus Oy:n liikevaihto (2016) oli 1,9 miljoonaa euroa ja palveluksessa oli kahdeksan henkeä. Suomalaisyhtiö järjestää yhteistyökumppaniensa kanssa esimerkiksi vuosittaiset Psykologimessut.
Aiheesta muualla

Hogrefen Suomen sivusto (hogrefe.fi)
Heinrich Borgmann

Heinrich Borgmann (12. elokuuta 1912 – 6. huhtikuuta 1945) oli saksalainen eversti toisessa 
maailmansodassa. Borgmann haavoittui pahoin Adolf Hitleriä vastaan tehdyssä salamurhayrityksessä heinäkuussa 1944.
Tapahtumaan kutsutaan nimellä heinäkuun 20. päivän salaliitto.
Elämä

Heinrich Borgmann liittyi armeijaan vuonna 1932. Toisen maailmansodan alkaessa hän oli sotilasarvoltaan kapteeni. Hän palveli sodan alussa itä-rintamalla ja sai ylennyksen majuriksi 11. helmikuuta 1942. Hän siirtyi myöhemmin Adolf Hitlerin päämajaan muihin tehtäviin ja hänestä tuli everstiluutnantti lokakuussa 1943.
Operaatio Valkyrie

Borgamann haavoitui pahasti Hitlerin salamurhayrityksessä heinäkuussa 1944. Hänen vierellään vasemmalla puolella ollut
Heinz Brandt kuoli räjähdyksessä saamiinsa vammoihin, mutta Borgmann selvisi täpärästi. Myös Borgmannin oikealla
puolella ollut pikakirjoittaja Heinrich Berger kuoli räjähdyksessä.
Kuolema

Heinrich Borgmann kuoli toisen maailmansodan lopussa vain muutamia viikkoja ennen sodan päättymistä 6. huhtikuuta 1945.
Borgmann ylennettiin kuolemansa jälkeen everstiksi.
Hernández (suku)

| Hernández |
| --- | --- |
Kotipaikka:  Espanja (Kastilia ja Toledo)
Alkukoti:  Kastilia
Aktiivisena:  1200-luku–
Ala:  aatelissuku (paronin arvossa, kreivillinen)
Hernández on vanha espanjalainen kreivillinen aatelissuku, jonka Kastilian kuningas Ferdinand III perusti noin vuosien 1200–1252 aikana.
Hernándezin sukunimen aateluudessa eläviä jälkipolvia on kaikkiaan kaksikymmentäviisi perhettä. Jälkeläiset asuvat Euroopassa (lähinnä Espanjassa), Etelä- ja Pohjois-Amerikkassa, sekä Länsi-Intiassa. Perheiden aatelisvaakunat ovat esillä ritaritalossa Espanjan pääkaupungissa Madridissa. Perheen alkuperäinen nimi juontaa visigooteilta, joiden kerrotaan asuttaneen nykypäivien Espanjan ja Portugalin välistä Pyreneiden niemimaata, silloista Rooman valtakunnan Hispania Tarraconensista 400-luvulla.
Historia

Suvun nimestä tuli erittäin suosittu Kastilian ja Leónin kuninkaan Ferdinand III:n kuoleman jälkeen, joka valloitti Espanjan 300 vuotta maata sitä asuttaneilta maureilta. Kuolemansa jälkeen hänet kanonisoitiin, ja ihmiset alkoivat nimetä poikiaan Fernandoiksi tai Hernandoiksi kuninkaan kunniaksi. Jotkut uskovat, että syy siihen miksi Espanjasta peräisin olevat Hernández-suvut käyttävät muunnelmia Ranskan kuninkaallisista johtuu siitä, että he polveutuvat Ranskan kuninkaallisen Valois’n dynastian jälkeläisistä. Yksi tämän sukunimen ensimmäisistä esiintymisistä kuuluu sen suosituimpaan muunnelmaan Fernandez. Tämä juontuu Asur Fernandezista (k. 950), Monzónin kreivillisestä sotilasjohtajasta (perhe tunnettiin nimillä Banu Ansur, Banu Anshur tai Ansúrez (Assuriz).
Historia > Varhaiset amerikkalaiset ja uuden maailman uudisasukkaat

Hernández-sukunimen suuresta suosiosta huolimatta sen kantajien saapumisesta Euroopasta Amerikkaan ei ole paljon tietoja sen jälkeen, kun Kristoffer Kolumbus löysi uuden mantereen vuonna 1492. Esimerkkejä on vain muutamia, kuten Cayetano Hernández, joka saapui Puerto Ricoon vuonna 1803, Joaquín Hernández, joka saapui myös Puerto Ricoon samana vuonna, sekä Catalina Hernández, Diego Hernández ja Isabel Hernández, jotka saapuivat vuonna 1811.
Yksi Hernándezin haaroista on Pinzón-sukuun liittyvä haara. Tämän suvun veljekset matkustivat Kolumbuksen kanssa Amerikkaan. Tästä linjasta on syntynyt Diego Hernández Colmenero -suku.
Hernández-suvun hallitsijoita

Gonzalo Fernández de Córdoba, Santángelon ensimmäinen herttua (1. syyskuuta 1453 – 2. joulukuuta 1515), espanjalainen kenraali ja valtiomies, joka johti menestyksekkäitä sotakampanjoita Granadan valloituksen ja Italian sotien aikana.
Luis Manuel Fernández de Portocarrero y de Guzman (8. tammikuuta 1635 Palma del Río – 14. syyskuuta 1709 Toledo), espanjalainen prelaatti, joka oli Toledon kardinaaliarkkipiispa. Luis Antonio Tomás de Portocarrero y Moscoson setä, 5. kreivi, josta tuli Espanjan 2. luokan Grandee vuodesta 1707 Espanjan kuninkaan Filip V:n toimesta.
Buenaventura Fernández de Córdoba-Figueroa y Spínola de la Cerda (tai Buenaventura Córdoba Espinosa de la Cerda; 23. helmikuuta 1724 – 6. tammikuuta 1777), espanjalainen aristokraatti ja katolinen pappi, josta tuli Länsi-Intian patriarkka ja kardinaali.
José Rafael de Silva Fernández de Híjary Palafox, 12. Híjarin herttua (29. maaliskuuta 1776 Madrid – 16. syyskuuta 1863 Madrid), jalosukuinen espanjalainen.
Aiheesta muualla

Kuvia tai muita tiedostoja aiheesta Hernández (suku) Wikimedia Commonsissa
Hiekkasärkkä

Hiekkasärkät ovat rantamuodostumia, joita muodostuu merenrannikolle merivirtausten kuljettettua maa-ainesta hieman rannikkoa kauemmas. Hiekkasärkkiä on esimerkiksi Liettuan ja Venäjän rajaseudulla sijaitsevalla Kuurinkynnäällä ja Venetsian laguunissa. Hiekkäsärkkiä on myös Kalajoella, missä hiekkasärkkien seudulla on uimaranta ja leirintäalue. Kuurinkynnäällä Venäjän puolella on kansallispuisto. Nämä hiekkasärkät muodostuivat jääkauden jälkeen moreeniselänteelle kasaantuneista hiekkadyyneistä. Alueella olevat hiekkadyynit ovat kymmeniä metrejä korkeita.
Helsingin yliopiston Meilahden kampus

Helsingin yliopiston Meilahden kampus on yksi Helsingin yliopiston kampusalueista. Se sijaitsee Helsingissä Meilahdessa ja on myös osa Meilahden sairaala-aluetta.
Historia

Meilahden kampuksen synty voidaan ajoittaa toisaalta 1930-luvulle, kun Naistenklinikka valmistui vuonna 1934 Meilahden alueelle, ja toisaalta vuoteen 1966, kun Yliopistollinen keskussairaala (HYKS) valmistui sen lähettyville.
Kampuksen yksiköt

Kampuksella sijaitsevat mm. seuraavat Helsingin yliopiston yksiköt:
Lääketieteellinen tiedekunta
Suomen molekyylilääketieteen instituutti (FIMM)
Terveystieteiden keskuskirjasto Terkko Health Hub
Aiheesta muualla

Meilahden kampuksen esittely Helsingin yliopiston sivuilla
Terveystieteiden keskuskirjasto tammikuussa 2009.
Holger Nielsen

| Mitalit> Maa:   Tanska. Olympialaiset .Miesten miekkailu | Mitalit> Maa:   Tanska. Olympialaiset .Miesten miekkailu | Mitalit> Maa:   Tanska. Olympialaiset .Miesten miekkailu | Maa:   Tanska> .Miesten miekkailu |
| --- | --- | --- | --- |
|  Pronssia | Ateena 1896 | Säilä |  |
Miesten ammunta
|  Hopeaa | Ateena 1896 | 30 m vapaapistooli |  |
|  Pronssia | Ateena 1896 | 25 m olympiapistooli |  |
Holger Louis Nielsen (18. joulukuuta 1866 Kööpenhamina – 26. tammikuuta 1955 Hellerup) oli tanskalainen miekkailija, ampuja, yleisurheilija ja olympiamitalisti. Hän osallistui Ateenan olympialaisiin 1896. Miekkailussa Nielsen osallistui säiläkilpailuun, jossa hän voitti pronssia. Hän voitti ammunnassa kaksi mitalia, hopeaa 30 metrin vapaapistoolissa ja pronssia 25 metrin olympiapistoolissa. Nielsen osallistui myös 200 metrin sotilaskivääriin, jossa hän kuitenkin keskeytti kilpailun puolivälissä. Yleisurheilussa hän kilpaili kiekonheitossa, jossa hän ei sijoittunut neljän parhaan joukkoon.
Nielsen oli mukana kehittämässä käsipallon ensimmäisiä sääntöjä vuonna 1898 ja painelu-puhalluselvytyksen alkumuotoa vuonna 1932.
Hugh Everett

Hugh Everett III (11. marraskuuta 1930 Maryland, Yhdysvallat – 19. heinäkuuta 1982 McLean, Virginia) oli yhdysvaltalainen kvanttifyysikko, joka kehitti kvanttifysikaaliseen tulkintaan perustuvan monimaailmatulkinnan vuonna 1957 väitöskirjassaan, jonka ohjasi John Wheeler ja joka kulki alun perin nimellä suhteellisten tilojen formulointi. Hän jätti fysiikan väitöskirjansa valmistumisen jälkeen lannistuttuaan muiden fyysikoiden heikosta reaktiosta hänen teorioihinsa. Hän kehitti myös yleistetyt Lagrangen kertoimet operaatioanalyysin käyttöön ja sovelsi tätä kaupallisesti puolustusanalyytikkona ja konsulttina tullen monimiljonääriksi.
Hugh Everett oli naimisissa Nancy Goren kanssa ja heillä oli kaksi lasta Mark Oliver Everett, joka on popyhtye Eelsin päävokalisti, ja Elizabeth Everett.
Aiheesta muualla

Hugh Everett: The man who gave us the multiverse New Scientist 2014
Eugene B. Shikhovtsev  & Kenneth W. Ford : biographical sketch MIT
Valkealampi (Laukaa)

| Valkealampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°30′20″N, 25°58′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskujoki:  ei laskuojaa 
Järvinumero:  14.337.1.002
Mittaustietoja
Pinnankorkeus:  123,4 m  
Pituus:  170 m  
Leveys:  140 m  
Rantaviiva:  0,494 km  
Pinta-ala:  1,735 ha  
Saaria:  ei saaria 
 fiValkealampi 
Valkealampi  on Keski-Suomessa Laukaassa Haapalan lähellä sijaitseva lampi.
Maantietoa

Lammen pinta-ala on 1,7 hehtaaria, se on 150 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Haapajoen valuma-alueeseen (14.337) se kuuluu. Lammen vedenpinnan korkeus on 123,4 metriä mpy.
Hohdekukat

| Hohdekukat |
| --- | --- |
 Tuoksuhohdekukka (Helenium aromaticum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Hohdekukat Helenium  L.
Katso myös
   Hohdekukat Wikispeciesissä   Hohdekukat Commonsissa 
Infobox OKNimi-testi OK: 
Hohdekukat (Helenium) on asterikasvien heimoon kuuluva kasvisuku.
Lajeja

Kesähohdekukka (Helenium amarum)
Tuoksuhohdekukka (Helenium aromaticum)
Kuurahohdekukka (Helenium autumnale)
Koreahohdekukka eli korkeahohdekukka (Helenium hoopesii) → nykyinen nimi koreahohtokukka (Hymenoxys hoopesii)
Kalifornianhohdekukka (Helenium puberulum)
Aiheesta muualla

Finto, Kassu – Kasvien suomenkieliset nimet: Hohdekukat  (Helenium)
ITIS: Helenium (englanniksi)
United States Department of Agriculture (USDA): Helenium (englanniksi)
Holger Krogerus

Holger Felix Valter Krogerus (25. joulukuuta 1915 Helsinki – 29. maaliskuuta 1985) oli suomalainen kenraalimajuri.
Krogerus valmistui jatkosodan alkaessa Maasotakoulusta (kadettikoulu) sekä kävi sodan jälkeen Sotakorkeakoulun (ye-upseeri 1951). Hän palveli talvisodassa ainakin JR 10:n konekiväärikomppaniassa joukkueenjohtajana. Myöhemmin hän toimi komppanianpäällikkönä. Vuosina 1944–1947 hän toimi Turun sotilaspiirin esikunnassa toimistoupseerina. Hän oli komppanianpäällikkönä 1947-1949. Uudenmaan prikaatissa Krogerus työskenteli aliupseerikoulun johtajana, esikuntapäällikkönä sekä komentajan sijaisena 1949–1958. Puolustusministeriössä hän toimi vanhempana toimistoupseerina 1958–1963. Seuraavaksi hänet nimitettiin Karjalan Prikaatin komentajaksi 1963–1966. Puolustusministeriön sotilasasiainosaston päällikkönä Krogerus työskenteli 1966–1970. Vuonna 1970 hän komensi myös Porin prikaatia. Uransa päätteeksi hän komensi Pohjanmaan sotilaslääniä 1970–1975.
Ylennykset: Vänrikki 1935, luutnantti 1940, kapteeni 1942, majuri 1952, everstiluutnantti 1957, eversti 1963, kenraalimajuri 1970.
Hogs of War

| Hogs of War |
| --- | --- |

Kehittäjä:  Infogrames
Julkaisija:  Infogrames
Jakelija:  Steam, GOG.com ja PlayStation Store
Julkaistu:  2000
Lajityyppi:  vuoropohjainen taktiikkapeli (en) ja tykkipeli (en)
Pelimuoto:  moninpeli ja yksinpeli
Ikäluokitus:  ESRB: Teini-ikäisille  PEGI 12  USK 12 
Alusta:  Microsoft Windows ja PlayStation
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Hogs of War on Infogramesin kehittämä ja julkaisema strategiapeli. Peli on julkaistu vuonna 2000 PlayStationille ja Windowsille.
Pelaaminen

Peli nimensä mukaisesti soditaan possuilla. Pelissä soditaan fiktiivisellä sian näköisellä mantereella, jonka eri osia hallitsevat eri osapuolet. Pelin osapuolia ovat mm. Yhdysvallat, Iso-Britannia, Ranska, Saksa, Venäjä ja Japani. Peliä voi pelata joko yksinpelinä tai moninpelinä. Peli muistuttaa pelattavuudeltaan Wormsia. Pelin kuluessa pelaaja voi kehittää hahmojaan voimakkaimmiksi sotilaasta aina heroksi asti.
Aiheesta muualla

Hogs of War MobyGamesissa (englanniksi)
Hugh Carthy

| Hugh Carthy |
| --- | --- |
 Hugh Carthy Britannian ympäriajossa 2018.
Henkilötiedot
Koko nimi:  Hugh John Carthy.
Syntynyt: 9. heinäkuuta 1994 (ikä 30)
Kansalaisuus:   Yhdistynyt kuningaskunta
Pyöräilijä
Pituus:  193 cm
Paino:  69 kg
Joukkue:  EF Education–EasyPost
Laji:  maantiepyöräily
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2013–2014 2015–2016 2017 2018–:  Rapha Condor–JLT Caja Rural - Seguros RGA Cannondale Pro Cycling Team EF-Education
Suurimmat voitot
 Espanjan ympäriajo, etappi 
 Tiedot päivitetty: 31. toukokuuta 2022 
Hugh Carthy (s. 9. heinäkuuta 1994 Preston) on englantilainen maantiepyöräilijä, joka on parhaimmillaan etappikilpailuissa ja mäkisessä maastossa ajettaessa. Hän aloitti ammattilaisuransa Rapha Condor–JLT -joukkueessa 2013–2014, edusti Caja Rural - Seguros RGA -tallia 2015–2016 ja on vuodesta 2017 kilpaillut Cannondale Pro Cycling Team / EF Education -joukkueessa.
Carthy voitti Alto de l'Anglirulle päättyneen 12. etapin Espanjan ympäriajossa 2020. Kokonaiskilpailussa hän sijoittui kolmanneksi.
Saavutuksia

Lähteet: Pro Cycling Stats, Cycling Archives
Holger Nurmela

| Mitalit | Mitalit | Mitalit |  |
| --- | --- | --- | --- |
|  Holger Nurmela MM-kisoissa 1949 |  Holger Nurmela MM-kisoissa 1949 |  Holger Nurmela MM-kisoissa 1949 |  |
Maa:   Ruotsi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Pronssia | Oslo 1952 | jääkiekko |  |
Holger Nurmela (28. lokakuuta 1920 Tukholma – 1. maaliskuuta 2005 Botkyrka) oli ruotsalainen jääkiekkoilija. Hän kuului pronssia saaneeseen joukkueeseen talviolympialaisissa 1952 Oslossa. Lisäksi hän sijoittui joukkueineen neljänneksi sekä talviolympialaisissa 1948 Sankt Moritzissa että talviolympialaisissa 1956 Cortina d'Ampezzossa. Taustaltaan hän oli ruotsinsuomalainen.
Nurmela pelasi myös jalkapalloa ja jääpalloa tukholmalaisessa Hammarby IF:n joukkueessa. Hän oli voittamassa Hammarbylle Ruotsin jääkiekkomestaruuden keväällä 1942, 1943 ja 1945.
Holger Kraemer

Holger Kraemer (17. toukokuuta 1902 Turku – 23. kesäkuuta 1973 Turku) oli Suomen Puolustusvoimien eversti ja tykistökomentaja.
Kraemer valmistui kadettikoulusta 1923 ja palveli kouluttajana Jääkäritykistörykmentissä sekä Kenttätykistörykmentissä 1923–1931. Hän kävi sotateknisen kurssin 1929 sekä Sotakorkeakoulun 1931. Tämän jälkeen hän toimi yleisesikuntaupseerina Uudenmaan rykmentissä 1931–1933 ja Tampereen sotilaspiirissä 1933–1939.
Talvisodan aikana Kraemer toimi 4. divisioonan operatiivisen osaston päällikkönä. Välirauhan aikana hän palveli eteläisen Uudenmaan suojeluskuntapiirissä. Jatkosodan aikana hän oli patteristonkomentajana sekä rykmenttiupseerina KTR 11:ssä sekä 21. prikaatin tykistökomentajana. Sodan jälkeen hän oli patteristonkomentajana KTR 4:ssä 1944 ja KTR 2:ssa 1947. Myöhemmin hän johti Turun sotilaspiiriä 1955–1962.
Kraemerin veljiä ovat everstit Bror Kraemer ja Nils Kraemer.
Ylennykset: vänrikki 1923, luutnantti 1925, kapteeni 1930, majuri 1939, everstiluutnantti 1942, eversti 1955.
Helsingin yliopiston Kumpulan kampus

Kumpulan kampus Hermannista päin kuvattuna.
Kumpulan kampus on yksi Helsingin yliopiston neljästä kampusalueesta. Kampus sijaitsee Kumpulan kaupunginosassa, nelisen kilometriä Helsingin ydinkeskustasta pohjoiseen, ja sillä toimii yliopiston matemaattis-luonnontieteellinen tiedekunta. Kampuksella työskentelee noin 6 000 opiskelijaa sekä 1 000 opettajaa ja tutkijaa.
Kumpulan kampukselle pääsee Kustaa Vaasan tietä kulkevilla busseilla sekä raitiolinjoilla 6 ja 8. Kampuksen läpi kulkevat bussilinjat 56 ja 506.